Όμαχα (Νεμπράσκα)

Η Όμαχα (), είναι η μεγαλύτερη πόλη στην πολιτεία της Νεμπράσκα στις Ηνωμένες Πολιτείες και είναι η κομητειακή έδρα της Κομητείας Ντάγκλας. Βρίσκεται στις Μεσοδυτικές Ηνωμένες Πολιτείες στον Ποταμό Μιζούρι, περίπου 30 χλμ. βόρεια του στομίου του Platte River. Η Όμαχα είναι η πόλη αναφοράς της μητροπολιτικής περιοχής Όμαχα-Κάνσιλ Μπλαφς, που περιλαμβάνει το Κάνσιλ Μπλαφς της Άιοβα, κατά πλάτος του Ποταμού Μιζούρι από την Όμαχα.

Σύμφωνα με την Απογραφή του 2010, ο πληθυσμός της Όμαχα ήταν 408.958 κάτοικοι. Η πόλη είναι η 42η πολυπληθέστερη της χώρας. Περιλαμβάνοντας τα προάστια της η Όμαχα αποτελούσε την 60ή μεγαλύτερη μητροπολιτική περιοχή στις Ηνωμένες Πολιτείες το 2010, με εκτιμώμενο πληθυσμό 865.350 κατοίκων, που κατοικούσε σε οκτώ κομητείες. Υπάρχουν πάνω από 1,2 εκατομμύρια κάτοικοι μέσα σε μια ακτίνα 80 χλμ. από το κέντρο της πόλης, που αποτελούν την περιοχή Greater Omaha (Μείζων Όμαχα).

Η περίοδος των πιονέρων στην Όμαχα άρχισε το 1854 όταν ιδρύθηκε η πόλη από κερδοσκόπους από το γειτονικό Κάνσιλ Μπλαφς της Άιοβα. Η πόλη ιδρύθηκε κατά μήκος του ποταμού Μιζούρι και ένα πέρασμα που ονομάζεται Lone Tree Ferry έδωσε στην πόλη το ψευδώνυμο του, το "Gateway to the West" («Πύλη προς τη Δύση»). Κατά τη διάρκεια του 19ου αιώνα η κεντρική τοποθεσία της Όμαχα στις Ηνωμένες Πολιτείες συνετέλεσε στο να γίνει η πόλη σημαντικό εθνικό κέντρο μεταφορών. Καθ´ όλο το υπόλοιπο του 19ου αιώνα οι τομείς των μεταφορών και της χονδρικής πώλησης ήταν σημαντικοί στην πόλη, μαζί με τους σιδηροδρόμους της και τα ζυθοποιεία της. Τον 20ό αιώνα το Omaha Stockyards, κάποτε το μεγαλύτερο του κόσμου, καθώς και τα εργοστάσια συσκευασίας κρέατος, κέρδισαν διεθνή φήμη.

Σήμερα η Όμαχα είναι έδρα πέντε εταιρειών Fortune 500: της ConAgra Foods, της Union Pacific Corporation, της Mutual of Omaha, της Peter Kiewit and Sons, Inc., και της Berkshire Hathaway.Boettcher, Ross. "Mutual returns to Fortune 500" . Omaha World-Herald. April 16, 2010. Retrieved April 28, 2010. Η Berkshire Hathaway έχει επικεφαλής τον τοπικό επενδυτή Γουόρεν Μπάφετ, ο οποίος ήταν ο πλουσιότερος άνθρωπος στον κόσμο για το πρώτο ήμισυ του 2008.Kroll, L. "Special report: The World's Billionaires", Forbes magazine. March 5, 2008. Η Όμαχα είναι επίσης έδρα τεσσάρων κεντρικών εταιρειών Fortune 1000, της TD Ameritrade, της West Corporation, της Valmont Industries, και της Werner Enterprises. Η First National Bank οf Omaha είναι η μεγαλύτερη ιδιωτική τράπεζα στις Ηνωμένες Πολιτείες. Οι έδρες της Leo A Daly, της HDR, Inc. και της DLR Group, τριών από τις 30 κορυφαίες αρχιτεκτονικές και μηχανικές εταιρείες των ΗΠΑ, βρίσκονται στην Όμαχα.

Η σύγχρονη οικονομία της Όμαχα είναι πολυσχιδής και βασισμένη σε δουλειές επιδέξιων γνώσεων. Το 2009 το Forbes προσδιόρισε την Όμαχα ως την υπ' αριθμόν ένα "Best Bang-For-The Buck City" και νούμερο ένα στη λίστα "America's Fastest-Recovering Cities". Ο Ο τουρισμός στην Όμαχα ωφελεί την οικονομία της πόλης ευρέως, με το ετήσιο College World Series να παράγει σημαντικά έσοδα και τον Henry Doorly Zoo της πόλης να είναι το κορυφαίο αξιοθέατο στη Νεμπράσκα. Η Όμαχα φιλοξένησε τα προκριματικά του εθνικού πρωταθλήματος κολύμβησης το 2008.

Ένα κίνημα ιστορικής διατήρησης στην Όμαχα έχει οδηγήσει ώστε ένας αριθμός ιστορικών δομών και περιφερειών να ονομαστούν Omaha Landmarks ή να μπουν στον κατάλογο του National Register of Historic Places. 

 Ιστορία 

Βλέπε επίσης:Ιστορία της Βόρειας Ομάχα (Νεμπράσκα)

Διάφορες ιθαγενείς φυλές ζούσαν στην περιοχή που έγινε η Όμαχα, περιλαμβάνοντας τους Όμαχα και Πόνκα, που προέρχονται από την κατώτερη κοιλάδα του ποταμού Οχάιο και μετανάστευσαν δυτικά, τους Pawnee, τους Otoe, τους Μιζούρι και τους Ioway. Η λέξη Omaha (προέρχεται από το UmoNhoN ή UmaNhaN) και σημαίνει "Dwellers on the bluff" (κάτοικοι της πλαγιάς).Mathews, J.J. (1961) The Osages: Children of the Middle Waters. University of Oklahoma Press. pages 110, 128, 140, 282.

Το 1804 η Ερευνητική Αποστολή Λούις και Κλαρκ πέρασε τις όχθες του ποταμού όπου η πόλη της Όμαχα επρόκειτο να κτιστεί. Μεταξύ 30 Ιουλίου και 3 Αυγούστου 1804 τα μέλη της αποστολής, περιλαμβανομένου του Μέριγουεδερ Λιούις και του Ουίλιαμ Κλαρκ, συναντήθηκε με τους ηγέτες των φυλών Ότοου και Μιζούρι στο Council Bluff σε ένα σημείο περίπου 30 χλμ. βόρεια της σημερινής Όμαχα.(1987) "Fort Atkinson Chronology", NEBRASKAland Magazine. p. 34–35. Λίγο νοτιότερα από αυτήν την περιοχή, οι Αμερικανοί έκτισαν αρκετές προφυλακές γουνεμπορίου τα επόμενα έτη, περιλαμβανομένου του Φορτ Λίζα το 1812·Morton, J.S., Watkins, A. and Miller, G.L. (1911) "Fur trade", Illustrated History of Nebraska: A History of Nebraska from the Earliest Explorations of the Trans-Mississippi Region, with Steel Engravings, Photogravures, Copper Plates, Maps and Tables. Western Publishing and Engraving Company. p. 53. το φορτ Άτκινσον το 1819·"Fort Atkinson", Nebraska State Historical Society. Retrieved 5/28/08. το Cabanné's Trading Post, κτισμένο το 1822, και το Fontenelle's Post το 1823, σε αυτό που έγινε το Bellevue.Andreas, A.T. (1882) "Washington County", History of the State of Nebraska. Chicago, IL: Western Historical Company. Retrieved 4/28/08.

 Γεωγραφία 
Βλέπε επίσης: Γεωγραφία της Όμαχα, μητροπολιτική περιοχή Όμαχα-Κάνσιλ Μπλαφς.

Η Όμαχα βρίσκεται στο σημείο . Σύμφωνα με το Γραφείο Απογραφών των Ηνωμένων Πολιτειών, η πόλη έχει συνολική έκταση 338,20 τ.χλμ., από αυτά τα 329,16 τ.χλμ. είναι ξηρά και τα 9,04 τ.χλμ. είναι νερό. Η συνολική έκταση είναι κατά 2,67% νερό. ευρισκόμενη στις Μεσοδυτικές ηνωμένες Πολιτείες στην ακτή του ποταμού Μιζούρι στην ανατολική Νεμπράσκα, μεγάλο μέρος της Όμαχα είναι κτισμένο στην Κοιλάδα του Ποταμού Μιζούρι. Άλλα σημαντικά σώματα νερού είναι η μητροπολιτική περιοχή Όμαχα-Κάνσιλ Μπλαφς που περλαμβάνει τη Λίμνη Μανάουα, το Papillion Creek, τη Λίμνη Κάρτερ, τον Ποταμό Platte και τη Λίμνη Γκλεν Κάνιγκχαμ.

 Διακυβέρνηση και Πολιτικά 

Η Όμαχα έχει μια μορφή κυβέρνησης με ισχυρό δήμαρχο μαζί με ένα συμβούλιο που εκλέγεται από επτά περιφέρειες της πόλης. Ο παρών Δήμαρχος της Όμαχα είναι ο Τζιμ Σατλ, ο οποίος εκλέχθηκε τον Μάιο 2009. Ο δήμαρχος με τη μεγαλύτερη θητεία στην ιστορία της Όμαχα ήταν ο "Cowboy" Τζιμ Ντάλμαν, ο οποίος υπηρέτησε 20 έτη σε οκτώ θητείες. Θεωρείτο ο «υγρότερος δήμαρχος στην Αμερική» εξαιτίας του μεγάλου αριθμού μπαρ στην Όμαχα κατά τη δημαρχία του.Folsom, B.W. (1999) No More Free Markets Or Free Beer: The Progressive Era in Nebraska, 1900–1924. Lexington Books. p. 61. Retrieved 9/27/08. Ο Ντάλμαν ήταν στενός συνεργάτης του πολιτικού αφεντικού Τομ Ντένισον.Luebke, F.C. (2005) Nebraska: An Illustrated History. University of Nebraska Press, 2005 p. 246.

 Αδελφές πόλεις 
Η Όμαχα έχει έξι αδελφές πόλεις:"The History of Omaha Sister Cities Association." Omaha Sister Cities Association. Retrieved 12/8/08.

  Μπράουνσβαϊγκ (Γερμανία)
  Νάας (Ιρλανδία)
  Σιζουόκα (Ιαπωνία)
  Σιαουλιάι (Λιθουανία)
  Ξαλάπα-Ενρίκεθ (Μεξικό)
  Γιαντάι (Κίνα)

 Παραπομπές 

 Εξωτερικοί σύνδεσμοι 

 Επίσημος ιστότοπος της πόλης
 Omaha Convention & Visitors Bureau
 Omaha profile – American Community Survey, U.S. Census Bureau 
 Omaha profile – QuickFacts, U.S. Census Bureau
 Greater Omaha Economic Development Partnership Web site
 A guide to Omaha, Nebraska – The Stories, The People, The Place
 Omaha Fine Dining
 Omaha Pride

Κατηγορία:Πόλεις της Νεμπράσκα
Κατηγορία:Έδρες κομητειών της Νεμπράσκα